Predkladacia správa

Správa o postupe prípravy a priebehu transformácie ŽSR je spracovaná na základe bodu C.3. uznesenia vlády SR č. 830 zo dňa 18.10.2000 k Projektu transformácie Železníc SR. Pri definovaní úlohy C.3. sa vychádzalo z potreby spätnej väzby k prijatému uzneseniu 830/2000, teda informovať vládu SR o úrovni a spôsobe plnenia prijatých úloh a krokov v rámci Projektu transformácie ŽSR.

Uznesením vlády SR č. 830/2000 boli prijaté úlohy, ktorých cieľom bolo nastaviť legislatívne a ekonomické podmienky pre rozdelenie Železníc SR na dve spoločnosti: Železničnú spoločnosť, a.s. a ŽSR. V rámci schváleného Projektu transformácie bol prijatý harmonogram implementačných krokov a spracovania pilotných projektov.  Správa referuje o stave a spôsobe plnenia úloh z uvedeného uznesenia vlády SR a úrovni realizácie implementačných krokov a pilotných projektov. Definuje dôvody a dopady z ich realizácie.

Predkladaná Správa o postupe prípravy a priebehu transformácie ŽSR má informatívny charakter pre vládu SR, nenavrhuje prijatie žiadnych nových úloh, a teda nevyvoláva žiadne dopady na verejné financie, ekonomiku, zamestnanosť, život. prostredie. Charakter Správy nevyvoláva požiadavky na realizáciu ďalších krokov. Vzhľadom na uvedené nebol materiál postúpený na medzirezortné pripomienkové konanie.

Správa bola predložená na prerokovanie do Porady ekonomických ministrov a Rady hospodárskej a sociálnej dohody. Porada ekonomických ministrov prerokovala materiál na svojom rokovaní dňa 10.12.2001. Porada ekonomických ministrov vzala predloženú Správu na vedomie a odporučila ministrovi dopravy, pôšt a telekomunikácií predložiť dokument na rokovanie vlády SR ako informáciu. Informácia bola v Rade hospodárskej a sociálnej dohody dňa 21.12.2001 vzatá na vedomie. 

K predkladanej Správe nie sú uplatňované žiadne obmedzenia vo veci sprístupnenia Správy.